CELEX: 32016R2071
Language: fi
Date: 2016-09-22 00:00:00
Title: Komission delegoitu asetus (EU) 2016/2071, annettu 22 päivänä syyskuuta 2016, Euroopan parlamentin ja neuvoston asetuksen (EU) 2015/757 muuttamisesta hiilidioksidipäästöjen tarkkailumenetelmien ja muiden merkittävien tietojen tarkkailua koskevien sääntöjen osalta (ETA:n kannalta merkityksellinen teksti )

26.11.2016   
            
            
               FI
            
            
               Euroopan unionin virallinen lehti
            
            
               L 320/1
            
         KOMISSION DELEGOITU ASETUS (EU) 2016/2071,
   annettu 22 päivänä syyskuuta 2016,
   Euroopan parlamentin ja neuvoston asetuksen (EU) 2015/757 muuttamisesta hiilidioksidipäästöjen tarkkailumenetelmien ja muiden merkittävien tietojen tarkkailua koskevien sääntöjen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon meriliikenteen hiilidioksidipäästöjen tarkkailusta, raportoinnista ja todentamisesta sekä direktiivin 2009/16/EY muuttamisesta 29 päivänä huhtikuuta 2015 annetun Euroopan parlamentin ja neuvoston asetuksen (EU) 2015/757 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EU) 2015/757 vahvistetaan säännöt, jotka koskevat jäsenvaltion lainkäyttövaltaan kuuluviin satamiin saapuvista, tällaisissa satamissa olevista tai tällaisista satamista lähtevistä aluksista peräisin olevien hiilidioksidipäästöjen ja muiden merkittävien tietojen täsmällistä tarkkailua, raportointia ja todentamista, jotta meriliikenteen hiilidioksidipäästöjä voidaan vähentää kustannustehokkaalla tavalla.
            
         
               (2)
            
            
               Asetuksen (EU) 2015/757 liitteessä I säädetään menetelmistä hiilidioksidipäästöjen tarkkailemiseksi polttoainekulutuksen perusteella. Asetuksen (EU) 2015/757 liitteessä II annetaan säännöt ”muiden merkittävien tietojen tarkkailemisesta”
            
         
               (3)
            
            
               Asetuksen (EU) 2015/757 liitteessä I olevassa A osassa todetaan, että hiilidioksidipäästöt olisi laskettava kertomalla päästökertoimet polttoainekulutuksella, joka määritetään kyseisessä liitteessä olevassa B osassa esitetyllä tarkkailumenetelmällä A (polttoaineiden luovutustodistukset ja polttoainetankkien lukemien säännöllinen mittaus), B (omaan käyttöön tarkoitettujen polttoaineiden tankkien tarkkailu aluksella) ja C (virtausmittarien käyttö asianomaisissa polttoprosesseissa). IMOn päätöslauselmassa (2) ohjeista, jotka koskevat energiatehokkuutta mittaavan suunnitteluindeksin (Energy Efficiency Design Index, EEDI) laskentamenetelmää uusia aluksia varten, esitetään oletusarvot aluksissa käytettävien standardipolttoaineiden päästökertoimille. Näitä oletusarvoja voidaan käyttää laskettaessa meriliikenteen hiilidioksidipäästöjä. Kun alukset soveltavat näitä oletusarvoja hiilidioksidipäästöjensä tarkkailuun ja raportointiin asetuksen (EU) 2015/757 liitteen I mukaisesti, varmistetaan sekä joustava sääntely että yhdenmukainen täytäntöönpano.
            
         
               (4)
            
            
               Tarkkailumenetelmissä A, B ja C käsitellään tankatun tai tankkeihin jäävän polttoaineen määrän määrittämistä tilavuusmäärästä painoksi käyttäen tosiasiallisia polttoaineen tiheysarvoja. Liitteessä I olevan B osan 2 kohdan viidennen alakohdan c alakohdan mukaan yhtiöt, jotka käyttävät tarkkailumenetelmää B, voivat määrittää tosiasiallisen tiheyden käyttäen perusteena tiheyttä, joka on mitattu hyväksytyn polttoaineentestauslaboratorion suorittamassa testianalyysissä, mikäli tällainen laboratorio on käytettävissä. Tämän mahdollisuuden laajentaminen yhtiöihin, jotka käyttävät tarkkailumenetelmiä A ja C, varmistaisi näiden kolmen tarkkailumenetelmän yhdenmukaisen täytäntöönpanon ISO-standardin 3675:1998 (3) mukaisesti. Se myös vastaisi täysin toimialan käytäntöjä ja lisäisi kyseisiä kolmea menetelmää käyttäen tarkkaillun polttoainekulutuksen vertailtavuutta.
            
         
               (5)
            
            
               ”Kiinnityspaikasta kiinnityspaikkaan” -lähestymistavan avulla saataisiin enemmän selkeyttä sekä yhdenmukaistettu lähestymistapa matkan tarkan alkamis- ja päättymispisteen määrittämiseen. Näin voitaisiin hienosäätää parametreja, joita käytetään tarkkailtaessa asetuksen (EU) 2015/757 liitteessä II olevan A osan 1 kohdan a alakohdassa tarkoitettua merellä vietettyä aikaa ja b kohdassa tarkoitettua kuljetun matkan pituutta, ja ottaa huomioon toimialan käytännöt.
            
         
               (6)
            
            
               IMOn ohjeet, jotka koskevat energiatehokkuutta koskevan toiminnallisen indikaattorin (4) vapaaehtoista käyttöä, ja CEN-standardi EN 16258 (2012) (5) tarjoavat ro-ro-aluksille mahdollisuuden kuljetetun lastin tarkkailuun ja raportointiin tosiasiallisen lastin painon perusteella. Lisäämällä tämä parametri asetuksen (EU) 2015/757 liitteessä II olevan A osan 1 kohdan e alakohdassa esitettyihin parametreihin voitaisiin paremmin ottaa huomioon toimialan käytännöt ja siten helpottaa tarkkailua.
            
         
               (7)
            
            
               Komission normaalina käytäntöjä on kuulla asiantuntijoita delegoitujen säädösten valmisteluvaiheen aikana, ja Euroopan kestävän meriliikenteen foorumin (ESSF) puitteissa perustettiin laivaliikenteen mittaamista, raportointia ja todentamista käsittelevä seurantaryhmä (MRV-seurantaryhmä), jossa on mukana jäsenvaltioita, toimialaa ja kansalaisyhteiskuntaa edustavia asiantuntijoita. Seurantaryhmä määritti useita merkittäviä kansainvälisiä standardeja, eurooppalaisia ja kansainvälisiä sääntöjä sekä tieteellisiä ja teknisiä suuntauksia ja suositteli, että ne otetaan huomioon tässä asetuksessa. Tätä koskevat ryhmän suositusluonnokset vahvistettiin Euroopan kestävän meriliikenteen foorumin (ESSF) täysistunnossa 28 päivänä kesäkuuta 2016.
            
         
               (8)
            
            
               Sen vuoksi asetuksen (EU) 2015/757 liitteitä I ja II olisi muutettava,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) 2015/757 liitteet I ja II tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä syyskuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 123, 19.5.2015, s. 55.
   
      (2)  MEPC 245 (66) 2014.
   
      (3)  ISO 3675:1998 crude petroleum and liquid petroleum products – Laboratory determination of density – Hydrometer method.
   
      (4)  MEPC.1/Circ.684 IMO Guidelines for voluntary use of the ship Energy Efficiency Operational Indicator.
   
      (5)  Kuljetuspalvelujen energiankulutuksen ja kasvihuonekaasupäästöjen laskenta- ja ilmoitusmenetelmät (tavara- ja henkilökuljetukset).
   
      LIITE
      Muutetaan asetuksen (EU) N:o 2015/757 liitteet I ja II seuraavasti:
      
                  1)
               
               
                  Muutetaan liite I seuraavasti:
                  
                              a)
                           
                           
                              Korvataan A osa seuraavasti:
                              ”A.   HIILIDIOKSIDIPÄÄSTÖJEN LASKEMINEN (9 ARTIKLA)
                              Hiilidioksidipäästöjen laskemiseksi yhtiöiden on sovellettava seuraavaa kaavaa:
                              Polttoainekulutus × päästökerroin
                              Polttoainekulutuksen on katettava pääkoneiden, apukoneiden, kaasuturbiinien, kattiloiden ja suojakaasulaitteiston kuluttama polttoaine.
                              Polttoainekulutus aluksen kiinnityspaikassa satamassa lasketaan erikseen.
                              Aluksella käytettävien polttoaineiden päästökertoimia varten sovelletaan seuraavia oletusarvoja:
                              
                                          Polttoainetyyppi
                                       
                                       
                                          Viittaus
                                       
                                       
                                          Päästökerroin (t-CO2/t-polttoaine)
                                       
                                    
                                          
                                                      1
                                                   
                                                   
                                                      Diesel/kaasuöljy
                                                   
                                                
                                       
                                          ISO 8217 Laadusta DMX laatuun DMB
                                       
                                       
                                          3,206
                                       
                                    
                                          
                                                      2
                                                   
                                                   
                                                      Kevyt polttoöljy (LFO)
                                                   
                                                
                                       
                                          ISO 8217 Laadusta RMA laatuun RMD
                                       
                                       
                                          3,151
                                       
                                    
                                          
                                                      3
                                                   
                                                   
                                                      Raskas polttoöljy (HFO)
                                                   
                                                
                                       
                                          ISO 8217 Laadusta RME laatuun RMK
                                       
                                       
                                          3,114
                                       
                                    
                                          
                                                      4
                                                   
                                                   
                                                      Nestekaasu (LPG)
                                                   
                                                
                                       
                                          Propaani
                                       
                                       
                                          3,000
                                       
                                    
                                          Butaani
                                       
                                       
                                          3,030
                                       
                                    
                                          
                                                      5
                                                   
                                                   
                                                      Nesteytetty maakaasu (LNG)
                                                   
                                                
                                       
                                           
                                       
                                       
                                          2,750
                                       
                                    
                                          
                                                      6
                                                   
                                                   
                                                      Metanoli
                                                   
                                                
                                       
                                           
                                       
                                       
                                          1,375
                                       
                                    
                                          
                                                      7
                                                   
                                                   
                                                      Etanoli
                                                   
                                                
                                       
                                           
                                       
                                       
                                          1,913
                                       
                                    Biopolttoaineisiin, vaihtoehtoisiin muihin kuin fossiilisiin polttoaineisiin ja muihin polttoaineisiin, joita varten ei ole määritetty oletusarvoja, sovelletaan asianmukaisia päästökertoimia.”;
                           
                        
                              b)
                           
                           
                              Muutetaan B osa seuraavasti:
                              
                                          i)
                                       
                                       
                                          Korvataan 1 kohdan viidennen alakohdan b alakohta seuraavasti:
                                          
                                                      ”b)
                                                   
                                                   
                                                      tiheys, jonka polttoaineen toimittaja mittaa tankkauksen yhteydessä ja joka kirjataan polttoainelaskuun tai luovutustodistukseen;”;
                                                   
                                                
                                    
                                          ii)
                                       
                                       
                                          Lisätään 1 kohdan viidenteen alakohtaan c alakohta seuraavasti:
                                          
                                                      ”c)
                                                   
                                                   
                                                      tiheys, joka on mitattu hyväksytyn polttoaineentestauslaboratorion suorittamassa testianalyysissä, mikäli tällainen laboratorio on käytettävissä.”;
                                                   
                                                
                                    
                                          iii)
                                       
                                       
                                          Korvataan 3 kohdan neljännen alakohdan b alakohta seuraavasti:
                                          
                                                      ”b)
                                                   
                                                   
                                                      tiheys, jonka polttoaineen toimittaja mittaa tankkauksen yhteydessä ja joka kirjataan polttoainelaskuun tai luovutustodistukseen;”;
                                                   
                                                
                                    
                                          iv)
                                       
                                       
                                          Lisätään 3 kohdan neljänteen alakohtaan c alakohta seuraavasti:
                                          
                                                      ”c)
                                                   
                                                   
                                                      tiheys, joka on mitattu hyväksytyn polttoaineentestauslaboratorion suorittamassa testianalyysissä, mikäli tällainen laboratorio on käytettävissä.”;
                                                   
                                                
                                    
                        
            
                  2)
               
               
                  Muutetaan liitteessä II olevan A osan 1 kohta seuraavasti:
                  
                              a)
                           
                           
                              Korvataan a alakohdan ensimmäinen virke seuraavasti:
                              ”Kiinnityspaikasta lähdön ja kiinnityspaikkaan saapumisen päivämäärä ja kellonaika ilmoitetaan Greenwichin yleisajassa (GMT/UTC);”;
                           
                        
                              b)
                           
                           
                              Korvataan b kohdan viimeinen virke seuraavasti:
                              ”Kuljetun matkan pituus on määritettävä lähtösataman kiinnityspaikasta määräsataman kiinnityspaikkaan ja se on ilmaistava meripeninkulmina;”;
                           
                        
                              c)
                           
                           
                              Korvataan e alakohdan ensimmäinen alakohta seuraavasti:
                              ”ro-ro-alusten osalta kuljetettu lasti määritellään aluksella olevan lastin painona, joka määritetään tosiasiallisena painona tai lastiyksiköiden (kuorma-autojen, henkilöautojen jne.) tai rahtimetrien lukumääränä kerrottuna niiden painon oletusarvolla.”.